Dunărea Brăilă a anunțat, vineri, că a obținut serviciile interului stânga Diana Lixăndroiu, jucătoare care a debutat în echipa națională de handbal feminin a României la doar 17 ani.
Diana Lixăndroiu a semnat cu Dunărea Brăila
Lixăndroiu, care a promovat luna aceasta în Liga Națională cu CSM Slatina, a debutat într-un meci amical împotriva echipei Germaniei, iar apoi a înscris patru goluri la Campionatul European din 2022.
În 2023, Diana a obţinut medalia de bronz la Campionatul European U19 cu echipa naţională de tineret a României, contribuind cu 51 de goluri la această performanţă.
În noiembrie 2023, Lixăndroiu a fost convocată din nou la echipa de senioare a României, la Campionatul Mondial. Ea a jucat în patru din cele şase meciuri şi a înscris cinci goluri, toate în partida din grupe contra Danemarcei.
„Aştept cu entuziasm să îmbrac tricoul Brăilei şi să cresc cât mai mult alături de această echipă. Am încredere în potenţialul clubului şi sunt nerăbdătoare să fac cunoştinţă cu noile colege, stafful tehnic şi totodată să simt atmosfera frumoasă pe care o creează suporterii” - Diana Lixăndroiu.